Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 377/12/6613	Žiar nad Hronom, 22.11.2012
EEČ : 2-52-4-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 225
že si v období od 01.06.2011 doposiaľ v XXXXX a inde ako otec mal. syna XXXXX, nar. XXXXX, bytom u matky a v období od 31.08.2011 do 01.03.2012 umiestneného rozsudkom Okresného súdu XXXXX, sXXXXX, právoplatným dňa XXXXX do Reedukačného centra XXXXX pravidelne a včas neplnil svoju vyživovaciu povinnosť, hoci mu táto priamo vyplýva zo Zákona o rodine, a ktorá mu bola okrem iného uložená, pokiaľ ide o Reedukačné centrum vyššie uvedeným rozsudkom s tým, že bol povinný uhrádzať výživné vo výške 30% zo sumy životného minima, počnúc dňom umiestnenia v ústavnom zariadení, vždy do 25. dňa v mesiaci vopred na účet Reedukačného centra XXXXX a v prípade matky maloletého rozsudkom Okresného súdu XXXXX, XXXXX právoplatným dňa XXXXX, na základe ktorého bol povinný uhrádzať k rukám matky maloletého výživné vo výške 40,-EUR mesačne, počnúc dňom 01.05.2011, vždy do 25. dňa v mesiaci vopred, čím mu takto vznikol za vyššie uvedené obdobie, počas ktorého bol vyradený z evidencie uchádzačov o zamestnanie z dôvodu nespolupráce, ako aj za obdobie počas ktorého pracoval a riadne a včas neuhrádzal výživné, dlh na výživnom voči XXXXX, nar. XXXXX, trvale bytom XXXXX, XXXXX, prechodne bytom XXXXX, XXXXX vo výške 440,-EUR a voči Reedukačnému centru v XXXXX vo výške 155,94 EUR a taký čin spáchal aj napriek tomu, že bol dňa 25.04.2010 prepustený z výkonu trestu odňatia slobody, uloženého mu rozsudkom Okresného súdu XXXXX, XXXXX pre trestný čin zanedbania povinnej výživy podľa § 213 ods. 1, ods. 3 Trestného zákona č. 140/1961 Z. z. účinného do 31.12.2005
lebo zanikla trestnosť činu
Odôvodnenie:
Uznesením vyšetrovateľa Policajného zboru, Okresného riaditeľstva PZ, odboru kriminálnej polície, oddelenia všeobecnej kriminality XXXXX XXXXX bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Trestného poriadku vznesené obvinenie XXXXX, nar. XXXXX v Žiari nad Hronom, trvale bytom XXXXX č. 225 pre prečin zanedbania povinnej výživy podľa § 207 ods. 1, ods. 3 písm. c) Trestného zákona, ktorého sa mal dopustiť na tom skutkovom základe, že si v období od 01.06.2011 doposiaľ v XXXXX a inde ako otec mal. syna XXXXX, nar. XXXXX, bytom u matky a v období od 31.08.2011 do 01.03.2012 umiestneného rozsudkom Okresného súdu XXXXX, XXXXX do Reedukačného centra XXXXX pravidelne a včas neplnil svoju vyživovaciu povinnosť, hoci mu táto priamo vyplýva zo Zákona o rodine, a ktorá mu bola okrem iného uložená, pokiaľ ide o Reedukačné centrum vyššie uvedeným rozsudkom s tým, že bol povinný uhrádzať výživné vo výške 30% zo sumy životného minima, počnúc dňom umiestnenia v ústavnom zariadení, vždy do 25. dňa v mesiaci vopred na účet Reedukačného centra XXXXX a v prípade matky maloletého rozsudkom Okresného súdu XXXXX, sp. zn. XXXXX na základe ktorého bol povinný uhrádzať k rukám matky maloletého výživné vo výške 40,-EUR mesačne, počnúc dňom 01.05.2011, vždy do 25. dňa v mesiaci vopred, čím mu takto vznikol za vyššie uvedené obdobie, počas ktorého bol vyradený z evidencie uchádzačov o zamestnanie z dôvodu nespolupráce, ako aj za obdobie počas ktorého pracoval a riadne a včas neuhrádzal výživné, dlh na výživnom voči XXXXX, nar. XXXXX, trvale bytom XXXXX, XXXXX prechodne bytom XXXXX, XXXXX vo výške 440,-EUR a voči Reedukačnému centru v XXXXX vo výške 155,94 EUR a taký čin spáchal aj napriek tomu, že bol dňa 25.04.2010 prepustený z výkonu trestu odňatia slobody, uloženého mu rozsudkom Okresného súdu XXXXX, sXXXXX pre trestný čin zanedbania povinnej výživy podľa § 213 ods. 1, ods. 3 Trestného zákona č. 140/1961 Z. z. účinného do 31.12.2005.

Dňa 14.05.2012 podala XXXXX trestné oznámenie na XXXXX, podozrivého zo spáchania prečinu zanedbania povinnej výživy podľa § 207 ods. 1, ods. 3 písm. c) Trestného zákona, s tým, že okrem iného uviedla, že jej obvinený neplatí asi od roku 2007, pričom má vedomosť o tom, že bol vo výkone trestu odňatia slobody. V roku 2011 požiadala Okresný súd XXXXX o zvýšenie výživného, ktorému návrhu bolo vyhovené a obvinený bol povinný platiť na maloletého XXXXX výživné vo výške 40,-EUR mesačne. Od 01.09.2011 do 02.03.2012 bol jej syn XXXXX v  Reedukačnom centre v XXXXX

Obvinený XXXXX v prípravnom konaní dňa 11.10.2012 uviedol, že si je vedomý svojej vyživovacej povinnosti voči mal. synovi XXXXX, pričom záverom skonštatoval, že urobí všetko preto, aby svoj dlh na výživnom uhradil.  

Dňa 13.11.2012 obvinený osobne predložil vyšetrovateľovi PZ poštové poukazy o zaplatení výživného, a to poštový poukaz č. XXXXX zo dňa 02.11.2012, adresovaný Reedukačnému centru v XXXXX na sumu 160,-EUR a poštový poukaz č. XXXXX zo dňa 31.10.2012, adresovaný XXXXX na sumu 400,-EUR.

Dňa 14.11.2012 podal vyšetrovateľ PZ, Okresného riaditeľstva PZ, odboru kriminálnej polície v XXXXX na tunajšiu prokuratúru návrh na podanie obžaloby na obvineného XXXXX, pre prečin zanedbania povinnej výživy podľa § 207 ods. 1, ods. 3 písm. b) Trestného zákona, okrem iného s odôvodnením, že síce obvinený časť dlžného výživného vo výške 560,-EUR uhradil, avšak  aj napriek tomu ešte dlhuje na výživnom XXXXX sumu vo výške 40,-EUR.

Dňa 21.11.2012 sa dostavila matka obvineného za účelom predloženia poštového poukazu č. XXXXX, potvrdzujúceho úhradu výživného vo výške 40,-EUR, adresovaného XXXXX.

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

Vzhľadom na skutočnosť, že obvinený XXXXX dodatočne splnil svoju povinnosť, teda uhradil celú dlžnú sumu na výživnom a trestný čin nemal trvalo nepriaznivé následky, zanikla trestnosť trestného činu zanedbania povinnej výživy podľa § 207 ods. 1 Trestného zákona a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Lichá Valicová
prokurátorka